রিপন নাথ
রিপন নাথ একজন বাংলাদেশী শব্দ পরিকল্পক ও শব্দগ্রাহক। তার উল্লেখযোগ্য কাজের মধ্যে আছে মনপুরা (২০০৯), থার্ড পারসন সিঙ্গুলার নাম্বার (২০০৯), টেলিভিশন (২০১২), আয়নাবাজি (২০১৬), ডুব (২০১৭), ন ডরাই (২০১৯), ফাগুন হাওয়ায় (২০১৯), হাওয়া (২০২২) ও সুড়ঙ্গ (২০২৩)। চলচ্চিত্রের পাশাপাশি বাংলাদেশের ভিজ্যুয়াল মিডিয়ার প্রায় সকল বিভাগেই তিনি শব্দ পরিকল্পকের কাজ করেছেন। এছাড়াও অসংখ্য বিজ্ঞাপন, প্রামাণ্য চিত্র ও বেশ কিছু চলচ্চিত্রে তিনি কন্ঠশিল্পী ও সঙ্গীতায়োজক হিসেবে কাজ করেছেন। এ পর্যন্ত পাঁচবার শ্রেষ্ঠ শব্দগ্রাহক বিভাগে জাতীয় চলচ্চিত্র পুরস্কার অর্জন করেছেন তিনি। এছাড়া সার্ক চলচ্চিত্র উৎসব ২০১৯এ ফাগুন হাওয়ায় (২০১৯)-র জন্য সেরা শব্দ পরিকল্পনার পুরস্কার পেয়েছেন।